ddrg/super_eurlex huggingface dataset:
Oficialusis leidinys L 240 , 24/08/1992 p. 0018 - 0018



Tarybos reglamentas (EEB) Nr. 2410/92 1992 m. liepos 23 d. iš dalies keičiantis Reglamentą (EEB) Nr. 3975/87, nustatantį konkurencijos taisyklių taikymo oro transporto sektoriaus įmonėms tvarką EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 87 straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], atsižvelgdama į Ekonomikos ir socialinių reikalų komiteto nuomonę [3], kadangi Reglamentas (EEB) Nr. 3975/87 [4] yra susijusių priemonių, kurių Komisija ėmėsi kaip pirmojo žingsnio, norėdama užbaigti transporto vidaus rinkos kūrimą, komplekso dalis; kadangi todėl jo taikymo sritis buvo apribota ir skirta tik tarptautiniam oro transportui tarp Bendrijos oro uostų; kadangi dėl to, kad Komisija šiuo metu neturi priemonių tiesiogiai ištirti bylas, įtariant Sutarties 85 ir 86 straipsnių pažeidimus, ir jai trūksta įgaliojimų priimti sprendimus arba skirti tokias nuobaudas, kurios jai reikalingos susitarimams, sudarytiems pagal 85 straipsnio 3 dalies reikalavimus, sankcionuoti ir nutraukti Komisijos nustatytus su transporto veikla valstybėje narėje susijusius pažeidimus; kadangi valstybėje narėje visam oro transportui dabar taip pat taikomos Bendrijos liberalizavimo priemonės; kadangi dėl to tikslinga nustatyti taisykles, pagal kurias Komisija, susiklosčius tokiai padėčiai, kai gali būti įtakojama prekyba tarp valstybių narių, glaudžiai ir nuolatos bendradarbiaudama su kompetentingomis valstybių narių institucijomis, gali imtis reikiamų priemonių, taikydama šiai oro transporto sričiai Sutarties 85 ir 86 straipsnius; kadangi valstybėje narėje reikia sukurti patikimą ir aiškią oro transporto teisinę sistemą, užtikrinančią nuolatinį konkurencijos taisyklių taikymą; kadangi todėl ir šiai oro transporto sričiai turėtų būti pradėtas taikyti Reglamentas (EEB) Nr. 3975/87, PRIĖMĖ ŠĮ REGLAMENTĄ: 1 straipsnis Žodis "tarptautiniam" išbraukiamas iš Reglamento (EEB) Nr. 3975/87 1 straipsnio 2 dalies. 2 straipsnis Šis reglamentas įsigalioja kitą dieną po jo paskelbimo Europos Bendrijų oficialiajame leidinyje. Šis reglamentas privalomas visas ir tiesiogiai taikomas visose valstybėse narėse. Priimta Briuselyje, 1992 m. liepos 23 d. Tarybos vardu Pirmininkas J. COPE [1] OL C 255, 1991 8 30, p. 9. [2] OL C 125, 1992 5 18, p. 130. [3] OL C 169, 1992 7 6, p. 13. [4] OL L 374, 1987 12 31, p. 1. --------------------------------------------------
Oficialusis leidinys L 032 , 08/02/1992 p. 0015 - 0016

specialusis leidimas suomių kalba: skyrius 3 tomas 40 p. 0133

specialusis leidimas švedų kalba: skyrius 3 tomas 40 p. 0133



Komisijos Reglamentas (EEB) Nr. 305/92 1992 m. vasario 7 d. iš dalies keičiantis Reglamentą (EEB) Nr. 410/90, nustatantį kivi vaisių kokybės standartus EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1972 m. gegužės 18 d. Tarybos reglamentą (EEB) Nr. 1035/72 dėl bendro vaisių ir daržovių rinkos organizavimo [1] su paskutiniais pakeitimais, padarytais Reglamentu (EEB) Nr. 1623/91/ [2], ypač į jo 2 straipsnio 2 dalį, kadangi Komisijos reglamentas (EEB) Nr. 410/90 [3] nustato kivi vaisių kokybės standartus; kadangi kai kurios nuostatos skirtingomis kalbomis yra skirtingos; kadangi tos nuostatos turi būti atitinkamai pakeistos; kadangi, norint kivi vaisių kokybės standartus suderinti su EEB vaisių ir daržovių standartais, turi būti padaryti nuostatų dėl "išsilaikymo", "dydžio" ir "dydžio reikalavimų" pakeitimai; kadangi šiame reglamente numatytos priemonės atitinka Vaisių ir daržovių vadybos komiteto nuomonę, PRIĖMĖ ŠĮ REGLAMENTĄ: 1 straipsnis Komisijos reglamento (EB) Nr. 410/90 priedas iš dalies keičiamas taip: 1. II dalies "Nuostatos dėl kokybės" B punktas "Klasifikacija" iš dalies keičiamas taip: a) papunktyje i "Aukščiausia klasė" 2 pastraipa pakeičiama taip:"Jie turi būti be trūkumų, išskyrus labai nežymius paviršinius pažeidimus, su sąlyga, kad dėl to nesikeičia kokybė, išsilaikymas, bendra produkto išvaizda ir jo pateikimas pakuotėje"; b) papunktyje ii "I klasė" trečioji pastraipa visomis kalbomis turi būti tokia: "Jie turi turėti savo veislei būdingas savybes. Leidžiami nežymūs trūkumai su sąlyga, kad jie nedaro įtakos bendrai produkto išvaizdai, kokybei, išsilaikymui ir pateikimui pakuotėje: - nežymūs formos trūkumai (tačiau be išbrinkimo ir deformacijos), - nežymūs spalvos trūkumai, - paviršiniai odelės pažeidimai su sąlyga, kad bendras pažeistas plotas ne didesnis kaip 1 cm2 - nedidelės "Hayward"; žymės — išilginės neiškilios linijos"; c) papunkčio iii "II klasė" 3 pastraipos ketvirtoji įtrauka turi būti: "— kelios ryškesnės "Hayward". žymės su nežymiu iškilumu". 2. III dalies "Nuostatos dėl dydžio" pirmoji pastraipa turi būti tokia: "Dydis nustatomas pagal vaisiaus svorį." 3. V dalis "Nuostatos dėl pateikimo" iš dalies keičiama taip: a) A punkto "Vienodumas" pirmoji pastraipa turi būti tokia:"Visų pakuočių turinys turi būti vienodas. Jose turi būti tos pačios kilmės, veislės, kokybės ir dydžio kivi vaisiai." b) B punkto "Įpakavimas" trečioji pastraipa turi būti tokia:"Pakuotėse negali būti jokių pašalinių medžiagų" 2 straipsnis Šis Reglamentas įsigalioja kitą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1992 m. vasario 7 d. Komisijos vardu Ray Mac Sharry Komisijos narys [1] OL L 118, 1972 5 20, p. 1. [2] OL L 150, 1991 6 15, p. 8. [3] OL L 43, 1990 2 17, p. 22. --------------------------------------------------
Oficialusis leidinys L 162 , 03/07/1993 p. 0001 - 0001

specialusis leidimas suomių kalba: skyrius 3 tomas 50 p. 0212

specialusis leidimas švedų kalba: skyrius 3 tomas 50 p. 0212



Tarybos reglamentas (EEB) Nr. 1764/93 1993 m. birželio 30 d. iš dalies keičiantis Reglamentą (EEB) Nr. 3906/89 dėl ekonominės pagalbos tam tikroms Vidurio ir Rytų Europos šalims EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 235 straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], kadangi Reglamente (EEB) Nr. 3906/93 [3] numatyta ekonominė ir humanitarinė pagalba kai kuriose Vidurio ir Rytų Europos šalyse vykstančioms ekonominėms ir socialinėms reformoms remti; kadangi to reglamento priede yra nurodytos šalys, kurios gali gauti tokią pagalbą; kadangi 1993 m. sausio 1 d. Čekoslovakija buvo likviduota ir tuo pačiu metu sukurtos dvi suverenios Čekijos ir Slovakijos Respublikos; kadangi Reglamento (EEB) Nr. 3906/89 priedas turėtų būti iš dalies pakeistas, kad būtų užtikrintas tvarkos, numatytos tame reglamente, tęstinumas Respublikoms teisių perėmėjoms, PRIĖMĖ ŠĮ REGLAMENTĄ: 1 straipsnis Reglamento (EEB) Nr. 3906/89 priedas iš dalies keičiamas taip: 1. įrašomos šios šalys: Čekijos Respublika ir Slovakijos Respublika; 2. nuoroda į "Čekoslovakiją" išbraukiama. 2 straipsnis Šis reglamentas įsigalioja jo paskelbimo Europos Bendrijų oficialiajame leidinyje dieną. Jis taikomas nuo 1993 m. sausio 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Liuksemburge, 1993 m. birželio 30 d. Tarybos vardu Pirmininkas S. Bergstein [1] OL C 110, 199304 20, p. 16. [2] OL C 176, 1993 6 28. [3] OL L 375, 1989 12 23, p. 11, su paskutiniais pakeitimais, padarytais Reglamentu Nr. 2334/92/EEB (OL L 227, 1992 8 11, p. 1). --------------------------------------------------
Oficialusis leidinys L 172 , 15/07/1993 p. 0001 - 0002



Tarybos reglamentas (EEB) Nr. 1891/93, 1993 m. liepos 12 d. iš dalies keičiantis Reglamentą (EEB) Nr. 3759/92 dėl bendro žuvininkystės ir akvakultūros produktų rinkos organizavimo ir iš dalies keičiantis Reglamentą (EEB) Nr. 2658/87 dėl tarifų ir statistikos nomenklatūros bei dėl Bendrojo muitų tarifo EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 43 straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], atsižvelgdama į Ekonomikos ir socialinių reikalų komiteto nuomonę [3], kadangi Bendrijos poreikis surimi (iš maltos žuvies pagaminta išbaltinta baltyminė masė su stabilizatoriais) bei žuvies faršo gaminiams, skirtiems tiesioginiam vartojimui, ir importas per paskutinius metus nuolatos augo; kadangi surimi ir jo gaminių gamyba, atsižvelgiant į tarptautines tendencijas, Bendrijoje darėsi kaskart svarbesnė; kadangi patirtis parodė, kad nors keleto skirtingų rūšių žuvys, kurių mėsa neriebi, gali tikti kaip žaliava surimi gaminti, konkrečiai nustatyti iš tikro naudojamą žaliavą, pagal pagaminto surimi ir jo gaminių savybes, nėra lengva; kadangi šiuo metu nei surimi, nei jo gaminiai nėra įvardyti kaip produktai, kuriems taikomos Reglamentu (EEB) Nr. 3759/92 [4] nustatytos bendros žuvininkystės politikos taisyklės; kadangi dėl to Bendrija neturi galimybės kontroliuoti prekybos šiais produktais arba rinkos kainų tendencijų ir kadangi dėl to tą reglamentą reikėtų pakeisti, kad į jį būtų įtrauktas surimi ir jo gaminiai; kadangi tarifų nomenklatūra, taikant Reglamentą (EEB) Nr. 3759/92, yra įtraukta į Bendrąjį muitų tarifą ir dėl to Reglamentas (EEB) Nr. 2658/87 [5] turėtų būti pataisytas, PRIĖMĖ ŠĮ REGLAMENTĄ: 1 straipsnis Tolesnės subpozicijos įtraukiamos į Reglamento (EEB) Nr. 3759/92 VII priedą ir į Reglamento (EEB) Nr. 2658/87 I priedą: "KN kodas | Aprašymas | Muito norma | Papildomas vienetas | Atskirasis muitas (%) arba rinkliava (AGR) | Konvencinis muitas (%) | 1 | 2 | 3 | 4 | 5 | 03049005 | — Surimi | 15 | 15 | – | — Kitas: | | | | 16042005 | — Surimi gaminiai | 25 | 20 | – | — Kiti:" | | | | 2 straipsnis Šis reglamentas įsigalioja 1994 m. sausio 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1993 m. liepos 12 d. Tarybos vardu Pirmininkas Ph. Maystadt [1] OL C 158, 1992 6 25, p. 21. [2] OL C 72, 1993 3 15, p. 175. [3] OL C 332, 1992 12 16, p. 25. [4] OL L 388, 1992 12 31, p. 1. Reglamentas su pakeitimais, padarytais Reglamentu (EEB) Nr. 697/93 (OL L 76, 1993 3 30, p. 12). [5] OL L 256, 1987 9 7, p. 1. Reglamentas su paskutiniais pakeitimais, padarytais Reglamentu (EEB) Nr. 1001/93 (OL L 104, 1993 4 29, p. 28). --------------------------------------------------
Oficialusis leidinys L 264 , 23/10/1993 p. 0037 - 0037

specialusis leidimas suomių kalba: skyrius 3 tomas 53 p. 0104

specialusis leidimas švedų kalba: skyrius 3 tomas 53 p. 0104



Komisijos reglamentas (EEB) Nr. 2918/93 1993 m. spalio 22 d. iš dalies keičiantis Reglamentą (EEB) Nr. 3076/78 dėl apynių importo iš šalių, kurios nėra narės EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1971 m. liepos 26 d. Tarybos reglamentą (EEB) Nr. 1696/71 dėl bendro apynių rinkos organizavimo [1] su paskutiniais pakeitimais, padarytais Reglamentu (EEB) Nr. 3124/92 [2], ir ypač į jo 5 straipsnio 3 dalį, kadangi tuo atveju, kai importuoti apyniai neatitinka minimalių pardavimo reikalavimų, nustatytų 1978 m. balandžio 28 d. Komisijos reglamento (EEB) Nr. 890/78, nustatančio išsamias apynių sertifikavimo taisykles [3], su paskutiniais pakeitimais, padarytais Reglamentu (EEB) Nr. 2265/91 [4], Komisijos reglamento (EEB) Nr. 3076/78 [5] su paskutiniais pakeitimais, padarytais Reglamentu (EEB) Nr. 717/93 [6], 7a straipsnio antrojoje pastraipoje esanti frazė "išleidžiamos į laisvą apyvartą" gali valstybių administracijai kelti sunkumų dėl to, kad kokybės patikrinimai atliekami paskirties, o ne įvežimo punkte, kitaip tariant, jau sutvarkius muitinės formalumus; kadangi tuo metu, kai atliekami tikrinimai, importuoti apyniai jau tikriausiai būna sumaišyti su Bendrijos kilmės apyniais, ir dėl to neįmanoma nustatyti jų kilmės ir panaikinti muitinėje atlikto prekių įforminimo; kadangi dėl to Komisijos reglamento (EEB) Nr. 3076/78 dėl apynių importo iš šalių, kurios nėra narės, 7a straipsnio antroji pastraipa turėtų būti pakeista; kadangi šiame reglamente numatytos priemonės atitinka Apynių vadybos komiteto nuomonę, PRIĖMĖ ŠĮ REGLAMENTĄ: 1 straipsnis Reglamento (EEB) Nr. 3076/78 7a straipsnio antroji pastraipa keičiama taip: "Jei valstybių narių kompetentingos institucijos nustato, kad ištirti prekės pavyzdžiai neatitinka pirmiau minėtų pardavimo reikalavimų, atitinkamos siuntos negali būti parduodamos Bendrijoje." 2 straipsnis Šis reglamentas įsigalioja septintą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1993 m. spalio 22 d. Komisijos vardu René Steichen Komisijos narys [1] OL L 175, 1971 8 4, p. 1. [2] OL L 313, 1992 10 30, p. 1. [3] OL L 117, 1978 4 29, p. 43. [4] OL L 208, 1991 7 30, p. 22. [5] OL L 367, 1978 12 28, p. 17. [6] OL L 74, 1993 3 27, p. 45. --------------------------------------------------
Oficialusis leidinys L 090 , 07/04/1994 p. 0013 - 0013

specialusis leidimas suomių kalba: skyrius 3 tomas 56 p. 0259

specialusis leidimas švedų kalba: skyrius 3 tomas 56 p. 0259



Komisijos reglamentas (EB) Nr. 763/94 1994 m. balandžio 6 d. iš dalies keičiantis Reglamentą (EEB) Nr. 2730/81, nustatantį importuojančių šalių, kurios nėra narės, agentūrų, turinčių teisę pieno ir pieno produktų sektoriuje skelbti konkursus, sąrašą EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1968 m. birželio 27 d. Tarybos reglamentą (EEB) Nr. 804/68 dėl bendro pieno ir pieno produktų rinkos organizavimo [1] su paskutiniais pakeitimais, padarytais Reglamentu (EB) Nr. 230/94 [2], ypač į jo 13 straipsnio 3 dalį ir 17 straipsnio 4 dalį, kadangi Komisijos reglamente (EEB) Nr. 2730/81 [3] su paskutiniais pakeitimais, padarytais Reglamentu (EEB) Nr. 3793/88 [4], yra nustatytas Bendrijai nepriklausančių importuojančių šalių agentūrų, kurioms suteikta teisė pieno ir pieno produktų sektoriuje skelbti konkursus, sąrašas; kadangi, atsižvelgiant į naujausią Komisijos turimą informaciją apie atitinkamų importuojančių šalių prekybos praktiką ir šių agentūrų oficialų statusą, Reglamentą (EEB) Nr. 2730/81 reikėtų iš dalies pakeisti; kadangi šiame reglamente numatytos priemonės atitinka Pieno ir pieno produktų vadybos komiteto nuomonę, PRIĖMĖ ŠĮ REGLAMENTĄ: 1 straipsnis Reglamento (EEB) Nr. 2730/81 priede pateiktas konkursą skelbiančių organizacijų sąrašas iš dalies pakeičiamas taip: Šios trys importuojančios Alžyro valstybės organizacijos: "Office régional du lait et des produits laitiers du centre (ORLAC), 1, Place Slimane Hmdadouchi, Hussein Dey, Alger. Office régional du lait et des produits laitiers de l'Est (Orelait), Annaba, route d'El Hadjar, Algérie. Office régional du lait et des produits laitiers de l'Ouest (Orolait), 87, avenue de l'Anp. Es Senia/Oran, Algérie." pakeičiamos: "Groupement d'intérêt Commun des Offices du Lait Orelait-Orlac-Orolait, 1, Place Slimane Hmdadouchi, Hussein Dey, Alger." 2 straipsnis Šis reglamentas įsigalioja trečią dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narese. Priimta Briuselyje, 1994 m. balandžio 6 d. Komisijos vardu René Steichen Komisijos narys [1] OL L 148, 1968 6 28, p. 13. [2] OL L 30, 1994 2 3, p. 1. [3] OL L 272, 1981 9 26, p. 25. [4] OL L 334, 1988 12 6, p. 14. --------------------------------------------------
Oficialusis leidinys L 127 , 19/05/1994 p. 0001 - 0001

specialusis leidimas suomių kalba: skyrius 5 tomas 6 p. 0129

specialusis leidimas švedų kalba: skyrius 5 tomas 6 p. 0129



Tarybos Reglamentas (EB) Nr. 1131/94 1994 m. gegužės 16 d. iš dalies keičiantis Reglamentą (EEB) Nr. 337/75 dėl Europos profesinio mokymo plėtros centro įsteigimo EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 235 straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], atsižvelgdama į Ekonomikos ir socialinių reikalų komiteto nuomonę [3], kadangi valstybių ir vyriausybių vadovų lygiu susitikę valstybių narių vyriausybių atstovai, priimdami 1993 m. spalio 29 d. Sprendimą dėl Europos Bendrijų ir Europolo tam tikrų įstaigų ir padalinių būstinių vietos [4], bendru sutarimu taip pat priėmė pareiškimą dėl Europos profesinio mokymo plėtros centro būstinės; kadangi reikėtų iš dalies pakeisti 1975 m. vasario 10 d. Tarybos reglamentą (EEB) Nr. 337/75 dėl Europos profesinio mokymo plėtros centro įsteigimo [5], kas susiję su centro būstine; kadangi su centro personalu susiję pasiūlymo aspektai turėtų būti įgyvendinti vėlesniame etape; kadangi šis reglamentas neįtakoja centro personalo statuso, PRIĖMĖ ŠĮ REGLAMENTĄ: 1 straipsnis Reglamento (EEB) Nr. 337/75 1 straipsnio trečia pastraipa keičiama taip: "Centras yra pelno nesiekianti organizacija. Jo būstinė yra Salonikuose." 2 straipsnis Šis reglamentas įsigalioja trečią dieną po jo paskelbimo Europos Bendrijų oficialiajame leidinyje. Jis taikomas nuo 1994 m. rugsėjo 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1994 m. gegužės 16 d. Tarybos vardu Pirmininkas Th. Pangalos [1] OL C 74, 1994 3 12, p. 12. [2] OL C 128, 1994 5 9. [3] Nuomonė pareikšta 1994 m. balandžio 27 d. (dar nepaskelbta Oficialiajame leidinyje). [4] OL C 323, 1993 11 30, p. 1. [5] OL L 39, 1975 2 13, p. 1. Reglamentas su paskutiniais pakeitimais, padarytais Reglamentu (EEB) Nr. 1946/93 (OL L 181, 1993 7 23, p. 11). --------------------------------------------------
Oficialusis leidinys L 341 , 30/12/1994 p. 0048 - 0048

specialusis leidimas suomių kalba: skyrius 3 tomas 65 p. 0155

specialusis leidimas švedų kalba: skyrius 3 tomas 65 p. 0155



Komisijos Reglamentas (EB) Nr. 3304/94 1994 m. gruodžio 21 d. iš dalies keičiantis reglamentus dėl grūdų ir ryžių dėl Austrijos, Suomijos ir Švedijos stojimo EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į Norvegijos, Austrijos, Suomijos ir Švedijos Stojimo aktą [1] ir ypač į jo 169 straipsnio 2 dalį, kadangi dėl Austrijos, Suomijos ir Švedijos stojimo būtina panaikinti 1988 m. vasario 22 d. Komisijos reglamentą (EEB) Nr. 479/88, nustatantį veiklos taisykles, taikomas2500 tonų neskrudinto salyklo, kurio kombinuotosios nomenklatūros kodas yra 11071099 ir kuris kilęs bei vežamas iš Suomijos, metinei Bendrijos tarifinei kvotai [2], taip pat panaikinti šių reglamentų pakeitimus: - 1992 m. liepos 29 d. Komisijos reglamentas (EEB) Nr. 2145/92, iš naujo apibrėžiantis paskirties zonas, kurioms yra numatytos grūdų ir ryžių eksporto grąžinamosios išmokos, eksporto mokesčiai ir tam tikros eksporto licencijos [3], - 1993 m. birželio 22 d. Komisijos reglamentas (EEB) Nr. 1533/93, nustatantis tam tikras išsamias taisykles pagal Tarybos reglamentą (EEB) Nr. 1766/92 dėl eksporto grąžinamųjų išmokų skyrimo už grūdus ir priemonių, kurių reikia imtis esant grūdų rinkos trikdymams [4], su paskutiniais pakeitimais, padarytais Reglamentu (EB) Nr. 120/94 [5], - 1993 m. birželio 25 d. Komisijos reglamentas (EEB) Nr. 1621/93, nustatantis išsamias Tarybos reglamento (EEB) Nr. 1766/92 taikymo taisykles [6] atsižvelgiant į sistemą, naudojamą nustatant grūdų importo mokesčius su paskutiniais pakeitimais, padarytais Reglamentu (EB) Nr. 795/94 [7]; kadangi pagal Stojimo sutarties [8] 2 straipsnio 3 dalį Europos Sąjungos institucijos prieš stojimą gali priimti Stojimo akto 169 straipsnyje nurodytas priemones, kurios pagal minėtą sutartį įsigalioja įsigaliojus Sutarčiai jos įsigaliojimo dieną, PRIĖMĖ ŠĮ REGLAMENTĄ: 1 straipsnis 1. Reglamentas (EEB) Nr. 479/88 yra panaikinamas. 2. Reglamento (EEB) Nr. 2145/92 priedo II zonos c punkte yra panaikinami žodžiai "Švedija" ir "Suomija". 3. Reglamento (EEB) Nr. 1533/93 14a straipsnyje yra panaikinamas žodis "Austrija". 4. Reglamento (EEB) Nr. 1621/93 I priede yra panaikinamos nuorodos į Švediją ir Suomiją. 2 straipsnis Šis reglamentas įsigalioja įsigaliojus Norvegijos, Austrijos, Suomijos ir Švedijos stojimo sutarčiai jos įsigaliojimo dieną. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1994 m. gruodžio 21 d. Komisijos vardu René Steichen Komisijos narys [1] OL C 241, 1994 8 29, p. 21. [2] OL L 49, 1988 2 23, p. 8. [3] OL L 214, 1992 7 30, p. 20. [4] OL L 151, 1993 6 23, p. 15. [5] OL L 21, 1994 1 26, p. 1. [6] OL L 155, 1993 6 26, p. 36. [7] OL L 92, 1994 4 9, p. 17. [8] OL C 241, 1994 8 29, p. 9. --------------------------------------------------
31995R0406
1995 2 28 EUROPOS BENDRIJŲ OFICIALUSIS LEIDINYS L 44/10
KOMISIJOS REGLAMENTAS (EB) Nr. 406/95,
1995 m. vasario 27 d.
iš dalies keičiantis Reglamentą (EB) Nr. 1431/94, nustatantį išsamias im porto priemonių, numatytų
Tarybos reglamente (EB) Nr. 774/94, taikymo paukštienos sektoriuje tais ykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1994 m. kovo 29 d. Tarybos reglamentą (EB)
Nr. 774/94, atidarantį tam tikras Bendrijos tarifines aukštoskokybės jautienos, taip pat kiaulienos, paukštienos, kviečių irmeslino bei sėlenų, išsijų ir kitų liekanų kvotas bei numatantįtokių kvotų administravimą (
1), ypač į jo 7 straipsnį,
atsižvelgdama į 1975 m. spalio 29 d. Tarybos reglamento (EEB)Nr. 2777/75 dėl bendro paukštienos rinkos organizavimo (
2)s u
paskutiniais pakeitimais, padarytais Austrijos, Suomijos ir Švedi-jos stojimo aktu, ypač į jo 15 straipsnį,
kadangi Komisijos reglamentas (EB) Nr. 1431/94 (
3) su paskuti-
niais pakeitimais, padarytais Komisijos reglamentu (EB)
Nr.2389/94(4),nustatopaukštienossektoriujetaikomosimporto
sistemos,nustatytosReglamentu(EB)Nr.774/94,išsamiastaisyk-les;
kadangiatsižvelgiantįįgytąpatirtįirsiekiantužkirstikeliąspeku-
liacijai, reikia patikslinti sąlygas, suteikiančias galimybę pasinau-doti sistema ir leidžiančias veiklos vykdytojams atsiimti savoparaiškas;
kadangi šiame reglamente nustatytos priemonės atitinka Paukš-
tienos ir kiaušinių vadybos komiteto nuomonę,PRIĖMĖ ŠĮ REGLAMENTĄ:
1 straipsnis
Reglamentas (EB) 1431/94 iš dalies keičiamas taip:
1. 3 straipsnio a dalis pakeičiama taip:
„a) pateikiantieji paraiškas importo licencijai gauti turi būti
fiziniai arba juridiniai asmenys, kurie paraiškų pateikimo
metu valstybių narių kompetentingoms institucijoms galiįrodyti, kad jie dvejus kalendorinius metus iki paraiškoslicencijai gauti pateikimo metų importavo ne mažiau kaip50 tonų (produkto masė) produktų, arba eksportavo nemažiau kaip 500 tonų (produkto masė) produktų, klasifi-kuojamų pagal KN 0207, 1602 31 arba 1602 39 kodus.Tačiau nei mažmeninės prekybos įmonėms, nei restora-nams, parduodantiems savo produktus galutiniam varto-tojui, šios sistemos lengvatos netaikomos.“
2. 4 straipsnio 4 dalies trečioji pastraipa išbraukiama.
2 straipsnis
Šis reglamentas įsigalioja 1995 m. kovo 1 d.
Šis reglamentas yra privalomas visas ir tiesiogiai taikomas visose valst ybėse narėse.
Priimta Briuselyje, 1995 m. vasario 27 d.
Komisijos vardu
Franz FISCHLER
Komisijos narys
(1) O LL9 1 ,1 9 9 448 ,p .1 .
(2) OL L 282, 1975 11 1, p. 77.
(3) OL L 156, 1994 6 23, p. 9.
(4) OL L 255, 1994 10 1, p. 104.02/5 t. LT Europos Sąjungos oficialusis leidinys 359